Gunnar Greve

Gunnar Greve (født 9. mars 1982) er en norsk artistmanager, produsent, låtskriver og tidligere artist. Greve er i Norge mest kjent som representant for en rekke norske og svenske artister, produsenter og låtskrivere. Han er i dag manager i det norske musikkselskapet MER (som han var med å grunnlegge i 2012), og representerer blant andre artisten Alan Walker og Vinni / Paperboys.

Karriere 
Greve startet sin karriere i den norske musikkbransjen i midten av 1990-årene. I 1996 etablerte Greve og Petter «Piddi» Zweidorff gruppen Lynx Connection som senere blir til gruppen Verbally Vicious. I 1999 etablerte de hiphop-gruppen Spetakkel sammen med Thomas «TomTom» Haugland, Trond «Trost» Johannessen og Even «DJ Leven» Eriksen Ytre-Arne. Spetakkel var en av gruppene som stod i front for bølgen av norskspråklig rap som bredte seg i Norge på tidlig 2000-tall. I 2002 debuterte de med EP-en Opp av bekkalokket. I 2003 ga de ut musikkalbumet Spetakkel som blir nominert til Alarmprisen 2003. I 2004 fulgte de opp med EP-en Hansedansen og i 2005 ga de ut sitt andre musikkalbum Spetakkel presenterer Slaglinjelaget før de gikk hver til sitt.

Greve begynte så sin karriere som soloartist, og i 2006 var han med på samlealbumet Dans til musikken som ble gitt ut for å hedre Lasse Myrvolds bidrag til norsk musikkhistorie med flere artister. I 2007 ga han ut sin solodebut, I Grevens Tid.

Siden 2007 har Greve representert en rekke norske artister, deriblant Kaveh, Tommy Tee, Lars Vaular, Paperboys og Vinni, i tillegg til svenske Timbuktu. I tillegg har Greve figurert som dommer i fem sesonger av talentprogrammet Idol.

I 2012 etablerte Greve MER, et musikkselskap som tilbyr tjenester innenfor management, booking, promo og labelfunksjoner.

I 2015 signert Greve den da 18 år gamle artisten, DJ-en og produsenten Alan Walker til MER. Walker debuterte med sin singel Faded i desember 2015, hvor Greve var en av låtskriverne. Singelen ble sertifisert gull og platina i totalt 23 land, og entret den amerikanske singellisten Billboard Hot 100

I dag arbeider Greve aktivt som en A&R, manager og låtskriver for artister, produsenter og låtskrivere som blant annet Alan Walker, Vinni og Mood Melodies.

Diskografi

Med Spetakkel 
 Opp av bekkalokket (EP, 2002)
 Spetakkel (CD, 2003, Port Azur)
 Hansadansen (EP, 2004)
 Spetakkel presenterer Slaglinjelaget (CD, 2005)

Soloalbum 
 I Grevens tid (CD, 2007, Indian Reel Noise)

Oppsummering

2001–2008 
 Artist som medlem av rapgruppen Spetakkel, i tillegg til solokarriere. Slapp totalt tre album, to EP-er og flere samlealbum.

2009–2012 
 Artistmanager og partner i musikkselskapet MADE i Bergen. I denne perioden representerte Greve artister som Tommy Tee, Lars Vaular, Paperboys, Vinni og Timbuktu.

2012–2016 
 Forlot MADE og etablerte musikkselskapet MER, med en klientliste som inneholdt ovennevnte Tommy Tee, Lars Vaular, Vinni og Timbuktu, i tillegg til Alan Walker, Kaveh, Sandra Lyng, Paperboys, Cezinando, Anders Frøen og Jesper Borgen.

Priser og nominasjoner

2009 
 Lars Vaular - D'e Glede (studio album) - nominated for a Norwegian Grammy award
 Tommy Tee - Studio Time (studio album) - awarded a Norwegian Grammy award

2010 
 Lars Vaular - Helt Om Natten, Helt Om Dagen (studio album) - awarded a Norwegian Grammy award, out of four nominations.

2011 
 Lars Vaular - Du Betyr Meg (studio album) - awarded two Norwegian Grammy awards, out of four nominations.
 Timbuktu - Sagolandet (studio album) - awarded a Swedish Grammy award

2012 
 Vinni - Sommerfuggel i Vinterland (single) - nominated for a Norwegian Grammy award

2013 
 Lars Vaular - 1001 Hjem (studio album) - nominated for two Norwegian Grammy awards
 Don Martin - En gang Romsåsgutt alltid Romsåsgutt - awarded a Norwegian Grammy award
 Kaveh - Hjertet Kommer Først - nominated for a Norwegian Grammy award

Referanser

Eksterne lenker 
 
 
  Om Spetakkel på mic.no
  BA: «Gest går solo» besøkt 13. mai 2008

Norske rappere
Idol
Personer fra Bergen kommune